Zastava koja se danas može videti širom Grčke
U Vizantiji nije bilo tolike razlike između grba i zastave, tako da je praktično nemoguće pričati o tim pojmovima odvojeno. Postoje dva obeležja koja se paralelno provlače kao državni simboli sve vreme postojanja Carstva.

Konstantinov Steg
-----------------

*Konstantinov Steg* čini zlatni (*Or*) grčki krst na crvenom (*Gules*) polju.

Prema legendi caru Konstantinu Velikom se uoči bitke sa rimskim pobunjenicima na nebu ukazao krst i reči:*„U ovom znaku ćeš pobediti!"*Nakon tog proviđenja car je preko crvene kvadratne zastave postavio zlatni krst i pod njom poveo vojsku u bitku u kojoj je pobedio. To nakon toga postaje simbol Carstva.

### Latinsko carstvo

* Padom Carigrada u ruke Krstaša 1204 godine, osniva se Latinsko carstvo koje se smatralo naslednikom vizantijskih tradicija. Nastavak tradicija prikazan je i na novom grbu.

*Grb Latinskog carstva* čini zlatni (*Or*) grčki krst koji na četiri (*Quarter*) dela seče crveno (*Gules*) polje, dok se u svakom delu nalazi zlatni (*Or*) okruženi grčki krst. 

### Obnovljena Vizantija

Nakon što je 1261 godine nikejski car Mihajlo VIII Paleolog oslobodio Carigrad i pobedio Epirskog despota, smatrao je sebe i svoju državu za jedine prave naslednike Vizantije što je pokazao i novim grbom Carstva.

Grb obnovljene Vizantije
*Grb obnovljene Vizantije* činio je zlatni (*Or*) grčki krst koji na četiri (*Quarter*) dela seče crveno (*Gules*) polje,dok se u svakom delu nalazi zlatno (*Or*) grčko slovo S odnosno *S* (koja izgledaju poput ćiriličnog *C*), okrenuto ka spolja.

### Značenje 4S(S)

Pojava *4S* vezuje se za Mihajla koji je mesto latinskih okruženih grčkih krstova (ili kako ih neki tumače zlatnika) postavio slova *S*. Smatra se da su ona u početku označavala samo početno slovo reči *Serbia* odnosno termina *Srpsko carstvo*(iako se smatra da je ovaj termin kasnijeg porekla), a da su *4S* tek kasnije dobila značenje koje im se danas pripisuje. Smatra se da *4S* označavaju moto *Samo Sloga Srbina Spasava* a neki tumače i kao
Paleologa odnosno moto Vizantije:

* *„Βασιλεὺς Βασιλέων Βασιλεύων Βασιλευόντων"*

odnosno

* *„Car Careva Caruje Carevima"*(misli se na Isusa Hrista)

Dvoglavi Orao
-------------

Orao se u Vizantiji pojavljuje od njenog nastanka i predstavlja kontinuitet sa Rimskom imperijom čiji je simbol bio.

U X veku u Vizantiji se umesto jednoglavog,pojavljuje *dvoglavi orao* koji je predstavljao Carstvo koje je okrenuto i Istoku i Zapadu odnosno i Aziji i Evropi. Iz Vizantije se *dvoglavi orao* proširio na zemlje pod njenim direktnim uticajem(Srbija, Rusija,...)

### Paleolozi

* *Dvoglavi orao* se pojavljivao u raznim bojama u Vizantiji,ali je najpoznatiji kao simbol poslednjih vizantijskih careva i Morejskih despota Paleologa.

*Grb Paleologa* čini crni (*Sable*) okrunjeni *dvoglavi orao* u poletu iznad kog je velika kruna,na zlatnom (*Or*) polju.

### Grb danas

* Nekadašnji grb Paleologa koristi se danas kao grb Vaseljenske Patrijaršije, sportskog društva AEK, Novovizantinskog Pokreta. Zastave sa njim mogu se videti širom Grčke, najčešće na tvrđavama i crkvenim zgradama. Smatra da je tako izgledao grb odnosno zastava poslednjeg vizantijskog cara Konstantina Dragaša.

Grb danas čini crni (*Sable*) *dvoglavi orao* u poletu, oružan mačem(u desnoj) i šarom(u levoj) iznad kog je kruna,na zlatnom (*Or*) polju.

Vidi još
--------

* Vizantijska heraldika

Spoljašnje veze
---------------

* **Ljubomir Stevović**, *„Koreni srpske heraldike"* (www.anarheologija.org) Arhivirano 2007-08-10 na Wayback Machine-u
* Heraldika u Vizantiji (www.heraldica.org) ((en))